મંગળયાનને ગત વર્ષે 5 નવેમ્બરના રોજ 2 વાગ્યેને 36 મિનિટ પર ઇસરોના શ્રીહરિકોટા અંતરિક્ષ કેન્દ્રથી રવાના કરવામાં આવ્યું હતું. આ સ્પેસને પોલર સેટેલાઇટ લોન્ચ વીઇકલ(પીએસએલવી)સી-25ની મદદથી છોડવામાં આવ્યું હતું. અમેરિકા અને રશિયાએ પોતાના મંગળયાનને છોડવા માટે ભારતના પાએસએલવી કરતા મોટા અને ખાસ ડિઝાઇન કરેલા મોંધા રોકેટ દ્વારા પ્રેક્ષેપણ કરવામાં આવ્યું હતું. પહેલા આ આ સ્પેસને 19 ઓક્ટોમ્બરના રોજ અંતરિક્ષમાં મોકલવવાની યોજના હતી પણ દક્ષિણ પ્રશાંત મહાસાગરમાં ખરાબ હવામાનના કારણે આ મિશન પાછળ ધકેલાયું. આ મિશન પાછળ 450 કરોડ રૂપિયાનો ખર્ચ થયો છે. આ સ્પેસનો કુલ વજન 1350 કિલો છે. મંગળયાનને છોડ્યા બાદ તેના માર્ગને સાત વખત સુધારવામાં આવી હતી તેથી આ મંગળની દિશામાં પોતાની યાત્રાને ચાલુ રાખી શકે.